Diari Oficial de la Generalitat Valenciana


Sumari del DOGV 4723, del 31-03-2004 (2004/2978)

ORDE de 2 de febrer de 2004, del conseller de Sanitat, per la qual es crea el fitxer informatitzat Pacients de l'Hospital de la Plana.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/02/02/(2)/dof/vci/html**

### Dades del document

Número de DOGV
:   4723

Data del DOGV
:   31-03-2004

Secció del DOGV
:   I. DISPOSICIONS GENERALS

Número del document
:   2004/2978


Data del document
:   02-02-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * administració regional
    * base de dades
    * legislació
    * dades personals

ORDE de 2 de febrer de 2004, del conseller de Sanitat, per la qual es crea el fitxer informatitzat Pacients de l'Hospital de la Plana. [2004/X2978]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que esta llei s'aplica a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades per part dels sectors públic i privat.
  
Així mateix, l'article 20 de la llei orgànica esmentada disposa que la creació, la modificació o la supressió dels fitxers de les administracions públiques només podran fer-se per mitjà d'una disposició general publicada en el Boletín Oficial del Estado o en el diari oficial que corresponga.
  
La disposició addicional primera de la llei esmentada, que regula la normativa que s'ha d'aplicar relacionada amb els fitxers que hi havia abans, establix que hauran d'adequar-se a esta llei orgànica dins del termini de tres anys, comptador des de l'entrada en vigor. En el termini esmentat, les administracions públiques, responsables de fitxers de titularitat pública, hauran d'aprovar la disposició pertinent de regulació del fitxer o d'adaptar la que hi haja.
  
Els articles 10 i següents del Decret 96/1998, de 6 de juliol del Govern Valencià, que regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent segons la matèria.
  
Per tot això, segons que establix l'article 35.e de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
Esta orde té per objecte la creació i regulació del fitxer informatitzat que s'indica en l'annex, d'acord amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del fitxer corresponent adoptarà les mesures de gestió i organització que resulten necessàries per a assegurar la confidencialitat, la seguretat i la integritat de les dades, així com les que conduïsquen a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades del fitxer informatitzat poden exercir el seu dret d'accés, rectificació i cancel·lació de dades, quan siga procedent, davant de l'òrgan que es concreta en esta orde.
  
Article 4
  
El responsable del fitxer informatitzat advertirà expressament als cessionaris de dades de caràcter personal de l'obligació de dedicar-los exclusivament a la finalitat per a la qual se cedixen, d'acord amb el que establix l'article 21 de la Llei Orgànica de Protecció de Dades de Caràcter Personal.
  
DISPOSICIÓ FINAL
  
Esta orde vigirà des de l'endemà de la publicació en el Diari Oficial de la Generalitat Valenciana.
  
València, 2 de febrer de 2004
  
El conseller de Sanitat,
  
VICENTE RAMBLA MOMPLET
  
ANNEX
  
Conselleria de Sanitat
  
Direcció General d'Assistència Sanitària
  
1. Pacients de l'Hospital de la Plana
  
1. Finalitat i ús del fitxer
  
Facilitar l'atenció als pacients que acudixen a l'hospital.
  
Usos:
  
- Gestió i control sanitari
  
- Historial clínic
  
- Investigació epidemiològica
  
- Funció estadística pública
  
- Registre d'entrada i eixida de documents
  
- Atenció al ciutadà
  
- Publicacions
  
- Finalitats científiques, històriques o estadístiques
  
- Gestió d'estadístiques internes
  
2. Persones o col·lectius sobre els quals es pretén obtindre dades de caràcter personal
  
Totes les persones que acudisquen a l'Hospital de la Plana per a demanar una assistència sanitària.
  
3. Procedència, procediment i suport per a la recollida de dades de caràcter personal
  
Procedència:
  
- La persona interessada o la representant legal
  
- Altres persones físiques diferents de l'afectada o la representant
  
- Administracions públiques
  
Procediment:
  
- Enquestes o entrevistes
  
- Formularis o cupons
  
- SIP
  
Suport:
  
- Paper
  
- Informàtic
  
- Via telemàtica
  
4. Estructura bàsica del fitxer automatitzat i descripció dels tipus de dades de caràcter personal que inclou
  
- DNI/NIF
  
- Número de la Seguretat Social o de mutualitat
  
- Nom i cognoms
  
- Adreça
  
- Telèfon
  
- Signatura electrònica
  
- Marques físiques
  
- SIP
  
- Dades d'estat civil
  
- Dades de família
  
- Data de naixement
  
- Lloc de naixement
  
- Edat
  
- Sexe
  
- Nacionalitat
  
- Llengua materna
  
- Característiques físiques o antropomètriques
  
- Característiques d'allotjament o habitatge
  
- Formació
  
5. Cessions de dades de caràcter personal i, si és el cas, transferències de dades que es prevegen a països tercers
  
No n'hi ha
  
6. Òrgan responsable del fitxer
  
Direcció General d'Assistència Sanitària de la Conselleria de Sanitat.
  
7. Servicis o unitats davant els quals puguen exercir-se els drets d'accés, rectificació i cancel·lació
  
Direcció General d'Assistència Sanitària de la Conselleria de Sanitat.


Còpia Permalink ELI